Nóg twee sterf in trokongelukArgieffoto: Netcare911 Twee mense is dood en twee het kritieke beserings opgedoen nadat die swaarvoertuig waarin hulle gery het Sondagaand in Pretoria naby die Fonteine-sirkel omgeslaan het. Chris Botha, ŉ woordvoerder van Netcare 911, sê die ongeluk het omstreeks 20:15 plaasgevind. “Volgens ŉ ooggetuie het die swaarvoertuig deur die Fonteine-sirkel gejaag voordat dit by ŉ steilte afgestort het,” het Botha gesê. Twee van die vier insittendes is op slag dood. Die ander twee mans moes uit die swaarvoertuig se kajuit gesny word voor hulle in ŉ kritieke toestand na ŉ nabygeleë hospitaal geneem is vir verdere behandeling. Die polisie ondersoek die ongeluk.